Official Journal L 066 , 11/03/2003 P. 0001 - 0008



Ir-Regolament (KE) Nru 437/2003 tal-Parlament Ewropew u tal-Kunsill tas-27 ta' Frar 2003 dwar il-prospetti ta' l-istatistika rigward it-trasport tal-passiġġieri, l-merkanzija u l-posta bl-ajru IL-PARLAMENT EWROPEW U L-KUNSILL TA' L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 285 ta' tiegħu, Wara li kkunsidraw il-proposta mill-Kummissjoni [1], Wara li kkunsidraw l-opinjoni tal-Kumitat Ekonomiku u Soċjali Ewropew [2], Filwaqt li jaġixxu skond il-proċedura stabbilita fl-Artikolu 251 tat-Trattat [3], Billi: (1) Sabiex iwettqu l-kompiti fdati f'idejhom, fil-kuntest tal-politika Komunitarja dwar it-trasport bl-ajru u dak ta' l-iżvilupp ġejjieni tal-Politika tat-Trasport Komuni, l-istituzzjonijiet Komunitarji għandu jkollhom għad-dispożizzjoni tagħhom l-informazzjoni statistika paragunabbli, konsistenti, sinkronizzata u regolari dwar l-iskala u l-iżvilupp tat-trasport tal-passiġġieri, tal-merkanzija u tal-posta bl-ajru ġewwa l-Komunità u lejn u mill-Komunità. (2) Bħalissa din l-istatistika komprensiva u mal-Komunità kollha ma teżistix. (3) d-Deċiżjoni tal-Kunsill 1999/126/KE tat-22 ta' Diċembru 1998 dwar il-programm statistiku tal-Komunità għas-snin mill-1998 sa l-2002 [4] identifika l-ħtieġa li tiġi stabbilita din l-istatistika. (4) Il-ġbir ta' l-informazzjoni komuni fuq bażi paragunabbli jew armonizzat jagħmel possibbli d-dispożizzjoni ta' sistema integrata b'tagħrif ta' min joqgħod fuqu, konsistenti u bil-ħeffa. (5) L-informazzjoni dwar it-trasport tal-passiġġieri, il-merkanzija u l-posta bl-ajru għandha, meta possibbli, tkun kompatibbli ma' l-informazzjoni pprovduta mill-Organizzazzjoni Internazzjonali ta' l-Avjazzjoni Ċivili (l-ICAO) u għandha ssir li tkun tista' titqabbel u tiġi applikata, bejn l-Istati Membri u għall-modi differenti tat-trasport. (6) Wara ċertu perjodu taż-żmien, il-Kummissjoni għandha tissottometti rapport sabiex tippermetti li ssir stima dwar l-applikazzjoni ta' dan ir-Regolament. (7) Skond il-prinċipju tas-sussidjarjetà stabbilit fl-Artikolu 5 tat-Trattat, il-ħolqien ta' standards statistiċi komuni li jippermettu l-produzzjoni ta' l-informazzjoni armonizzata huwa azzjoni li tista' tiġi meħuda b'mod effiċjenti fil-livell Komunitarju biss. Dawn l-istandards għandhom jiġu implimentati minn kull Stat Membru taħt l-awtorità tal-korpi u l-istituzzjonijiet responsabbli mill-produzzjoni ta' l-istatistiċi uffiċjali. (8) Ir-Regolament tal-Kunsill (KE) Nru 322/97 tas-17 ta' Frar 1997 dwar l-istatistika Komunitarja [5] jipprovdi kwadru ta' riferiment għad-dispożizzjonijiet stabbiliti b'dan ir-Regolament. (9) Il-miżuri meħtieġa sabiex jiġi implimentat dan ir-Regolament għandhom jiġu adottati skond id-Deċiżjoni tal-Kunsill 1999/468/KE tat-28 Ġunju 1999 li tistabbilixxi l-proċeduri sabiex jiġu eżerċitati l-poteri ta' implimentazzjoni kkonferiti fuq il-Kummissjoni [6]. (10) Il-Kumitat tal-Programm Statistiku stabbilit bid-Deċiżjoni tal-Kunsill 89/382, Euratom [7] ġie kkonsultat. (11) L-arranġamenti għal kooperazzjoni ikbar dwar l-użu ta' l-ajruport ta' Ġibiltà ġew miftiehma f'Londra fit-2 ta' Diċembru 1087 mir-Renju ta' Spanja u r-Renju Unit tal-Gran Britannja u l-Irlanda ta' Fuq f'dikjarazzjoni konġunta mill-Ministri ta' l-Affarijiet Barranin taż-żewġ pajjiżi, u dawn l-arranġamenti għad iridu jibdew jiġu mħaddma, ADOTTAW DAN IR-REGOLAMENT: Artikolu 1 L-għan L-Istati Membri għandhom jistabbilixxu prospetti ta' l-istatistika dwar it-trasport tal-passiġġieri, il-merkanzija u l-posta bis-servizzi kummerċjali ta' l-ajru kif ukoll dwar il-movimenti ta' l-inġenji ta' l-ajru ċivili ta' l-ajru lejn jew mill-ajruporti Komunitarji, għajr għat-titjiriet mill-inġenji ta' l-ajru Statali. Artikolu 2 Ġibiltà 1. L-applikazzjoni ta' dan ir-Regolament għall-ajruport ta' Ġibiltà hija mifhuma li hija mingħajr preġudizzju għall-pożizzjonijiet legali rispettivi tar-Renju ta' Spanja u r-Renju Unit tal-Gran Britannja u l-Irlanda ta' Fuq rigward tal-kontroversja dwar is-sovranità fuq it-territorju li fih huwa lokat l-ajruport. 2. L-applikazzjoni ta' dan ir-Regolament għall-ajruport ta' Ġibiltà għandha tiġi sospiża sakemm jibdew jaħdmu l-arranġamenti fid-Dikjarazzjoni Konġunta magħmula mill-Ministri ta' l-Affarijiet Barranin tar-Renju ta' Spanja u tar-Renju Unit tal-Gran Britannja u l-Irlanda ta' Fuq tat-2 ta' Diċembru 1987. Il-Gvernijiet ta' Spanja u tar-Renju Unit tal-Gran Britannja u l-Irlanda ta' Fuq għandhom jgħarrfu lill-Kunsill b'din id-data tad-dħul fil-ħidma. Artikolu 3 Il-Karatteristiċi tal-ġbir ta' l-informazzjoni 1. Kull Stat Membru għandu jiġbor l-informazzjoni statistika li għandha x'taqsam mal-varjanti li ġejjin: (a) il-passiġġieri (b) il-merkanzija u l-posta (c) l-istadji tat-titjiriet (d) il-postijiet tal-passiġġieri (e) il-movimenti ta' l-inġenji ta' l-ajru. Il-varjanti statistiċi f'kull żona, in-nomenklaturi għall-klassifika tagħhom, il-perjodiċità ta' l-osservazzjoni u d-definizzjonijiet huma ddikjarati fl-Annessi I u II. 2. Kull Stat Membru għandu jiġbor l-informazzjoni kollha kif ddikjarat fl-Anness I għall-ajruporti Komunitarji kollha fit-territorju tiegħu bi traffiku li jaqbeż il-150000 unità ta' passiġġieri kull sena. Għandha tiġi mfassla mill-Kummissjoni lista ta' l-ajruporti Komunitarji koperti bl-ewwel sub-paragrafu u, jekk meħtieġ, aġġornata skond il-proċedura stabbilita fl-Artikolu 11(2). 3. Għall-ajruporti, minbarra dawk li għandhom biss traffiku kummerċjali okkażjonali, li mhumiex koperti bil-paragrafu 2, l-Istati Membri għandhom jittrasmettu biss prospett annwali ta' l-informazzjoni speċifikata fit-Tabella Ċ1 fl-Anness I. 4. Minkejja l-paragrafi 2 u 3, għall-ajruporti: (a) b'inqas minn 1500000 unità ta' passiġġieri fis-sena li għalihom ma jkun jeżisti l-ebda ġbir ta' informazzjoni li tikkorrispondi ma' dik speċifikata fl-Anness I fid-data tad-dħul fis-seħħ ta' dan ir-Regolament, (b) u li għalihom id-dħul ta' sistema ġdida tal-ġbir ta' l-informazzjoni tinstab diffiċli ħafna, Stat Membru jista' jittrasmetti informazzjoni inqas kompleta min dik riferita fl-Anness I għall-perjodu limitat taż-żmien ta' tliet snin mill-1 ta' Jannar 2003, skond il-proċedura stabbilita fl-Artikolu 11(2) 5. Minkejja l-paragrafu 2, għall-ajruporti: (a) li għalihom ma jkun jeżisti l-ebda ġbir ta' informazjoni li tikkorrispondi għal dik speċifikata fit-Tabella B1 ta' l-Anness I fid-data tad-dħul fis-seħħ ta' dan ir-Regolament, (b) u li għalihom id-dħul ta' sistema ġdida tal-ġbir ta' l-informazzjoni jinstab diffiċli ħafna, Stat Membru jista', sal-31 ta' Diċembru 2003, jittrasmetti biss l-informazzjoni eżistenti skond il-proċedura stabbilita fl-Artikolu 11(2). Artikolu 4 Il-ġbir ta' l-informazzjoni 1. Il-ġbir ta' l-informazzjoni għandu jkun imsejjes, meta possibbli, fuq is-sorsi disponibbli, filwaqt li jiġi mminimizzat il-piż fuq dawk li jirrispondu. 2. Dawk imsejħa mill-Istati Membri sabiex ifornu t-tagħrif għandhom ikunu obblgati li jagħtu tagħrif veru u kkompletat fil-limiti stabbiliti taż-żmien. Artikolu 5 L-eżattezza ta' l-istatistika Il-ġbir ta' l-informazzjoni għandu jkun imsejjes fuq prospetti kompletati, għajr jekk jiġu stabbiliti standards oħra ta' l-eżattezza skond il-proċedura stabbilita fl-Artikolu 11(2). Artikolu 6 Il-proċessar ta' l-informazjoni L-Istati Membri għandhom jużaw il-metodi sabiex jipproċessaw l-informazzjoni li jiżguraw illi l-informazzjoni miġbura skond l-Artikolu 3 tħares l-istandards ta' l-eżattezza ddikjarati fl-Artikolu 5. Artikolu 7 It-trasmissjoni tar-riżultati 1. L-Istati Membri għandhom jittrasmettu lill-Uffiċċju ta' l-Istatistika tal-Komunitajiet Ewropej ir-riżultati ta' l-informazzjoni tal-proċessar ta' l-informazzjoni msemmi fl-Artikolu 6, inkluża l-informazzjoni ddikjarata sigrieta mill-Istati Membri skond il-leġislazzjoni domestika jew il-prattiċi domestiċi li jirrigwardaw is-segretezza statistika, skond ir-Regolament (KE) 322/97. 2. Ir-riżultati għandhom jiġu trasmessi skond l-inkartamenti ta' l-informazzjoni murija fl-Anness I. L-inkartamenti u l-medju li jridu jiġu trasmessi għandhom ikunu dawk speċifikati mill-Kummissjoni skond il-proċedura stabbilita fl-Artikolu 11(2). 3. L-ewwel perjodu taż-żmien ta' l-osservazjoni għandu jibda fl-1 ta' Jannar 2003. It-trasmissjoni għandha ssir malajr kemm jista' jkun u mhux iktar tard minn sitt xhur wara t-tmiem tal-perjodu taż-żmien ta' l-osservazzjoni. Artikolu 8 It-tixrid 1. L-arranġamenti li bihom il-Kummissjoni tippubblika jew ixxerred ir-riżultati statistiċi għandhom jitfasslu skond il-proċedura stabbilita fl-Artikolu 11(2). 2. Il-Kummissjoni għandha xxerred lill-Istati Membri r-riżultati statistiċi approprjati bi frekwenza li tixbaħ lil dik stabbilita għat-trasmissjoni tar-riżultati. Artikolu 9 Ir-rapporti 1. Fuq it-talba tal-Kummissjoni, l-Istati Membri għandhom jikkomunikaw it-tagħrif kollu li jirrigwarda l-metodi użati fil-ġbir ta' l-informazzjoni. L-Istati Membri għandhom jikkomunikaw ukoll, meta approprjat, lill-Kummissjoni kull bidla sostantiva użata fil-metodi tal-ġbir ta' l-informazzjoni. 2. Wara li l-informazzjoni tkun inġabret għall-perjodu taż-żmien ta' tliet snin, il-Kummissjoni għandha tissottometti rapport lill-Parlament Ewropew u lill-Kunsill dwar l-esperjenza miksuba fl-applikazzjoni ta' dan ir-Regolament, b'mod partikolari l-Artikoli 7 u 8. Artikolu 10 L-arranġamenti ta' l-implimentazzjoni L-arranġamenti sabiex jiġi implimentat dan ir-Regolament, inklużi l-miżuri sabiex jiġi addattat għall-iżviluppi ekonomiċi u tekniċi, b'mod partikolari: - l-addattament ta' l-ispeċifikazzjonijiet fl-Annessi ma' dan ir-Regolament, - l-addattament tal-karatteristiċi tal-ġbir ta' l-informazzjoni (l-Artikolu 3), - il-lista ta' l-ajruporti Komunitarji koperti bl-Artikolu 3(2), - l-eżattezza ta' l-istatistika (l-Artikolu 5), - id-deskrizzjoni ta' l-inkartamenti, il-kodiċijiet u l-medju li jridu jiġu użati fit-trasmissjoni tar-riżultati lill-Kummissjoni (l-Artikolu 7), - it-tixrid tar-riżultati statistiċi (l-Artikolu 8), għandhom jiġu stabbiliti mill-Kummissjoni skond il-proċedura speċifikata fl-Artikolu 11(2). Artikolu 11 Il-proċedura tal-Kumitat 1. Il-Kummissjoni għandha tiġi assistita mill-Kumitat tal-Programm Statistiku stabbilit bl-Artikolu 1 tad-Deċiżjoni 89/382, Euratom. 2. Meta ssir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE wara li jkunu ġew ikkunsidrati d-dispożizzjonijiet ta' l-Artikolu 8 tagħha. Il-perjodu taż-żmien stabbilit fl-Artikolu 5(6) tad-Deċiżjoni 1999/468/KE għandu jiġi ffissat għal tlett xhur. 3. Il-Kumitat għandu jadotta r-Regoli ta' Proċedura tiegħu. Artikolu 12 Id-dħul fis-seħħ Dan ir-Regolament għandu jidħol fis-seħħ fil-20 jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, fis-27 ta' Frar 2003. Għall-Parlament Ewropew Il-President P. Cox Għall-Kunsill Il-President M. Chrisochoïdis [1] ĠU C 325, tas-6.12.1995, p. 11. [2] ĠU C 39, tat-12.2.1996, p. 25. [3] Opinjoni tal-Parlament Ewropew tad-29 ta' Frar 1996 (ĠU C 78, tat-18.3.1996, p. 28), ikkonfermata fis-16 ta' Settembru 1999 (ĠU C 54, tal-25.2.2000, p. 79), Pożizzjoni Komuni tat-30 ta' Settembru 2002 (ĠU C 275 E, tat-12.11.2002, p. 33) u d-Deċiżjoni tat-18 ta' Diċembru 2002 (għadha mhix ippubblikata fil-Ġurnal Uffiċjali). [4] ĠU L 42, tas-16.2.1999, p. 1. [5] ĠU L 52, tat-22.2.1997, p. 1. [6] ĠU L 184, tas-17.7.1999, p. 23. [7] ĠU L 181, tat-28.6.1989, p. 47. -------------------------------------------------- ANNESS I L-ISTRUTTURA TAR-REĠISTRAZZJONIJIET GĦAT-TRASMISSJONI TA' L-INFORMAZZJONI LILL-EUROSTAT A. ID-DATABASE TA' L-ISTADJU TAT-TITJIRIET (MILL-INQAS L-INFORMAZZJONI TA' KULL KWART TAS-SENA) L-informazzjoni dwar "l-istadju tat-titjiriet" tirreferi għas-servizzi ta' l-ajru kummerċjali biss. Il-forma tar-reġistrazzjoni ta' l-inkartament ta' l-informazzjoni Elementi | Dettal tal-kodiċi | Nomenklatura | Unità | Tabella | 2-alfa | A 1. | | Pajji\ li jirrapporta | 2-alfa | (1)ICAO ittri ta' nazzjonalità | | Sena ta' referenza | 2 figuri | yy | | Perjodu ta' referenza | 2 figuri | (2)Statra 291 rev., April 1991 | | Ajruport li jirrapporta | 4-alfa | (3)ICAO | | Ajruport li jmiss/ta' qabel | 4-alfa | (3)ICAO | | Wasla/tluq | 1 figura | 1 = wasla 2 = tluq | | Servizzi skedati/mhux skedati | 1 figura | 1 = skedat 2 = mhux skedat | | Servizzi tal-passiġġieri/servizzi ta' merkanzija u ta' posta | 1 figura | 1 = servizzi tal-passiġġieri 2 = servizzi ta' merkanzija u ta' posta | | Informazzjoni dwar il-linja ta' l-ajru | | (4)Trid tiġi definita | | Tip ta' ajruplan | 4-alfa | (5)ICAO + kodi'i tat-taxiflight | | Passiġġieri fuq l-ajruplan | 12-il figura | | Passiġġier | Merkanzija u posta fuq l-ajruplan | 12-il figura | | Tonne | Titjiriet | 12-il figura | | Titjira | Postijiet għall-passiġġieri disponibbli | 12-il figura | | Postijiet għall-passiġġieri | B. ID-DATABASE DWAR L-ORIĠINI/ID-DESTINAZZJONI (MILL-INQAS L-INFORMAZZJONI TA' KULL KWART TAS-SENA) L-informazzjoni "għall-oriġini u d-destinazzjoni" tirreferi għas-servizzi ta' l-ajru kummerċjali biss. Il-format tar-reġistrazzjoni ta' l-inkartament ta' l-informazzjoni Elementi | Dettal tal-kodiċi | Nomenklatura | Unità | Tabella | 2-alfa | B1 | | Pajji\ li jirrapporta | 2-alfa | (1)ICAO ittri ta' nazzjonalità | | Sena ta' referenza | 2 figuri | yy | | Perjodu ta' referenza | 2 figuri | (2)Statra 291 rev., April 1991 | | Ajruport li jirrapporta | 4-alfa | (3)ICAO | | Oriġini tat-tijira/airuport tad-destinazzjoni | 4-alfa | (4)ICAO | | Wasla/tluq | 1 figura | 1 = wasla 2 = tluq | | Servizzi skedati/mhux skedati | 1 figura | 1 = skedat 2 = mhux skedat | | Servizzi tal-passiġġieri/servizzi ta' merkanzija u ta' posta | 1 figura | 1 = servizzi tal-passiġġieri 2 = servizzi ta' merkanzija u ta' posta | | Informazzjoni dwar il-linja ta' l-ajru | | (4)Trid tiġi definita | | Passiġġieri trasportati | 12-il figura | | Passiġġier | Merkanzija u posta mgħobbija/maħtuta | 12-il figura | | Tonne | Ċ. ID-DATABASE TA' L-AJRUPORTI (GĦALL-INQAS L-INFORAZZJONI ANNWALI) L-"informazzoni dwar l-ajruporti" tirreferi għas-servizzi bl-ajru kummerċjali biss, bl-eċċezzjoni tal-"movimenti totali ta' l-inġenji ta' l-ajru" li jirreferu għall-movimenti kollha ta' l-inġenji ta' l-ajru. Il-format tar-reġistrazzjoni ta' l-inkartament ta' l-informazzjoni Elementi | Dettal tal-kodiċi | Nomenklatura | Unità | Tabella | 2-alfa | Cl | | Pajji\ li jirrapporta | 2-alfa | (1)ICAO ittri ta' nazzjonalità | | Sena ta' referenza | 2 figuri | yy | | Perjodu ta' referenza | 2 figuri | (2)Statra 291 rev., April 1991 | | Ajruport li jirrapporta | 4-alfa | (3)ICAO | | Total ta' passiġġieri trasportati | 12-il figura | | Passiġġier | Total ta' passiġġieri fi transitu dirett | 12-il figura | | Passiġġier | Total ta' merkanzija u posta mgħħobbija/maħtuta | 12-il figura | | Tonne | Total ta' movimenti ta' airuplani fuq serizzi kummerċjali ta' l-ajru | 12-il figura | | Moviment | Total ta' movimenti ta' airuplani | 12-il figura | | Moviment | IL-KODIĊIJIET 1. Il-Pajjiż tar-rappurtaġġ Is-sistema tal-kodifika li trid tiġi użata hija mnissla mill-indiċi ta' l-ICAO dwar l-ittri tan-nazzjonalità għall-indikaturi tal-lokazzjoni. Il-Belġju EB Id-Danimarka EK Franza LF Il-Ġermanja ED Il-Greċja LG L-Irlanda EI L-Italja LI Il-Lussemburgu EL l-Olanda EH Il-Portugall LP Spanja LE Ir-Renju Unit EG L-Awstrija LO Il-Finlandja EF L-Isvezja ES 2. Il-perjodu taż-żmien tar-riferiment 45 sena 21 Jannar sa Marzu (għall-ewwel kwart tas-sena) 22 April sa Ġunju (għat-tieni kwart tas-sena) 23 Lulju sa Settembru (għat-tielet kwart tas-sena) 24 Ottubru sa Diċembru (għar-raba' kwart tas-sena) 1 sat-12 Jannar sa Diċembru (għax-xahar) 3. L-Ajruporti L-Ajruporti għandhom jiġu kkodifikati skond il-kodiċijiet ta' erba' ittri ta' l-ICAO kif elenkati fid-dokument 7910 ta' l-ICAO. 4. It-Tagħrif dwar il-linji ta' l-ajru It-tagħrif li għandu x'jaqsam mal-linja ta' l-ajru. L-għoti tal-kodiċi ta' dan il-varjanti għandu jiġi deċiż skond il-proċedura stabbilita fl-Artrikolu 11(2). 5. It-Tip ta' l-inġenji ta' l-ajru It-tipi ta' l-inġenji ta' l-ajru għandom jingħataw il-kodiċi skond id-denominaturi ta' l-ICAO għat-tipi ta' l-inġenji ta' l-ajru kif elenkati fid-dokument 8643 ta' l-ICAO. -------------------------------------------------- ANNESS II TIFSIRIET Ajruport Komunitarju Kull żona fi Stat Membru li hija bla ħsara għad-dispożizzjonijiet tat-Trattat u miftuħa għal ħidmiet tat-trasport bl-ajru kummerċjali. Servizzi ta' l-ajru kummerċjali Titjira bit-trasport ta' l-ajru jew serje ta' titjiriet imwettqa minn inġenji ta' l-ajru ċivili bil-ħlas lejn jew minn ajruporti Komunitarji. Is-servizzi jistgħu jkunu jew skedati jew mhux sketati. Servizzi skedati Is-servizzi li jippossjiedu l-karatteristiċi kollha li ġejjin: 1. jitwettqu minn inġenji ta' l-ajru għat-trasport tal-passiġġieri, il-merkanzija jew il-posta bi ħlas, hekk illi fuq kull titjira jkun hemm disponibbli postijiet tat-titjira għax-xiri individwali mill-membri tal-pubbliku (jew direttament mil-linja ta' l-ajru jew mill-aġenti awtorizzati tagħha); 2. jitħaddmu sabiex iservu t-traffiku bejn żewġ ajruporti jew iktar, jew: (a) skond skeda taż-żmien ippubblikata; jew (b) bit-titjiriet tant regolari jew spissi li jikkostitwixxu serje sistematika li tista' tingħaraf. Servizzi mhux skedati Is-servizzi bi ħlas għajr dawk irrappurtati taħt is-servizzi skedati. Jinkludi t-titjiriet taxi. Servizzi tal-passiġġieri It-titjiriet kollha li jgħabbu passiġġier jew iktar bi ħlas, u kull titjira elenkata fl-iskedi taż-żmien bħala li jipprovdu servizzi tal-passiġġieri. Servizzi għal kollox għall-mekanzija jew il-posta Is-servizzi li għandhom x'jaqsmu mas-servizzi skedati u mhux skedati mwettqa minn inġenji ta' l-ajru li jġorru tagħbijiet oħra għajr passiġġieri, jiġifieri l-mekanzija u l-posta. Titjiriet b'inġenji ta' l-ajru Statali Kull titjira fil-kuntest tas-servizzi militari, tad-dwana, tal-pulizija, tal-protokoll jew tat-tifi tan-nar. Unitajiet ta' passiġġieri Bl-għan li titfassal il-lista ta l-ajruporti Komunitarji riferita fl-Artikolu 3(2) u għall-perjodu transitorju taż-żmien riferit fl-Artikolu 3(4), unità ta' passiġġieri hija ekwivalenti jew għal passiġġier wieħed jew għal 90 kilogramma ta' merkanzija jew posta. Linja ta' l-ajru Impriża tat-trasport bl-ajru b'liċenzja valida tal-ħidma. Meta linji ta' l-ajru jkollhom l-arranġamenti ta' intrapriżi konġunti jew arranġamenti kontrattwali oħra li jeħtieġu lil tnejn minnhom jew iktar jassumu responsabbiltà separata għall-offerta u l-bejgħ mill-prodotti tat-trasport bl-ajru għal-titjira jew għaqda ta' titjiriet, għandha tiġi rrappurtata l-linja ta' l-ajru li attwalment tkun qiegħda topera t-titjira Stadju tat-titjir L-istadju tat-titjir huwa l-ħidma ta' inġenji ta' l-ajru mit-tlugħ tagħha sa l-inżul li jkun imiss. Waqfa teknika ma għandhiex tirriżulta illi stadju tat-titjir jiġi kklassifikat b'mod differenti. Il-klassifika tat-traffiku, irrispettivament min-natura tiegħu (passiġġieri, merkanzija u posta), għandha tkun identika għall-klassifika ta' l-istadju tat-titjira mħaddma mill-inġenji ta' l-ajru. Titjiriet In-numru tat-titjiriet imwettaq bejn kull par ta' ajruporti fuq stadju tat-titjir. Passiġġieri abbord Il-passiġġieri kollha li l-vjaġġ tagħhom jibda jew itemm fl-ajruport tar-rappurtaġġ, inklużi l-passiġġieri li jkunu qegħdin jikkonnettjaw u l-passiġġieri fi transitu dirett. Passiġġieri fi transitu dirett Il-passiġġieri li jissoktaw il-vjaġġ tagħhom fuq titjira li jkollha l-istess numru tat-titjira bħat-titjira li jkunu waslu fuqha. Merkanzija u posta abbord Kull proprjetà trasportata fuq inġenji ta' l-ajru għajr il-ħażniet u l-bagalji; tinkludi s-servizzi express u l-ixkejjer diplomatiċi imma mhux il-bagalji tal-passiġġieri Postijiet tal-passiġġieri In-numru totali tal-postijiet tal-passiġġieri disponibbli bejn kull par ta' ajruporti fuq stadju tat-titjir (minbarra l-postijiet mhux attwalment disponibbli għat-trasport tal-passiġġieri minħabba l-limitu massimu tal-piż gross). Meta ma jkunx disponibbli t-tagħrif dwar il-konfigurazzjoni bl-eżatt tal-mod tal-postijiet bil-qiegħda fuq inġenji ta' l-ajru, tista' tiġi pprovduta l-informazzjoni stmata. L-oriġini/destinazzjoni ta' titjira It-traffiku dwar titjira mogħtija bl-istess numru tat-titjira ssuddiviż mill-pari ta' l-ajruporti skond il-punt ta' l-imbark u l-punt ta' l-iżbark fuq din it-titjira. (Meta rigward il-passiġġieri jew il-merkanzija ma jkunx magħruf l-ajruport ta' l-imbark, l-oriġini ta' l-inġenji ta' l-ajru għandu jitqies li huwa l-punt ta' l-imbark; bl-istess mod, jekk ma jkunx magħruf l-ajruport ta' l-iżbark, id-destinazzjoni ta' l-inġenji ta' l-ajru għandha titqies li hija l-punt ta' l-iżbark). Passiġġieri trasportati Tinkludi l-passiġġieri kollha li l-vjaġġ tagħhom jibda jew itemm fl-ajruport tar-rappurtaġġ. Jeskludi l-passiġġieri fi transitu dirett. Il-merkanzija u l-posta mgħobbija/maħtuta Kull proprjetà mgħobbija jew maħtuta fuq jew minn inġenji ta' l-ajru għajr il-ħażniet u l-bagalji. Tinkludi s-servizzi express u l-ixkejjer dilomatiċi imma mhux il-bagalji tal-passiġġieri. Movimenti totali ta' l-inġenji ta' l-ajru It-tlugħ u l-inżul kollha mill-inġenji ta' l-ajru li mhumiex militari Tinkludi t-titjiriet tax-xogħol ta' l-ajru, jiġifieri ħidmiet speċjalizzati ta' l-avjazzjoni kummerċjali li jitwettqu minn inġenji ta' l-ajru fix-xogħol tal-biedja, il-kostruzzjoni, il-fotografija u l-perizja, kif ukoll it-taħriġ tal-piloti, it-titjir tan-negozjanti/uffiċjali eżekuttivi u t-titjiriet l-oħra kollha mhux kummerċjali. It-total tal-movimenti ta' l-inġenji ta' l-ajru fuq servizzi kummerċjali ta' l-ajru It-tlugħ u l-inżul kollu mwettaq bi ħlas mill-inġenji ta' l-ajru ċivili. --------------------------------------------------